ԵՐԵՎԱՆ, 31 ՀՈՒԼԻՍԻ, ԱՐՄԵՆՊՐԵՍ: Արմեն և Աշոտ Ջենտերեջյանների ջութակի ելևէջները տարիներ շարունակ դրական հույզեր են պարգևել ոչ միայն հայ, այլև օտարերկրացի երաժշտասերներին: Դուետը աշխարհով մեկ հնչեցրել է և՛ հայտնի ստեղծագործություններ, և՛ գործեր, որոնք ժամանակակից կոմպոզիտորները գրել են հատուկ նրանց համար ու նվիրել եղբայրներին: Երաժշտության և երկվորյակ եղբայրների դուետի գործունեության հիշարժան շրջանների մասին «Արմենպրես»-ի թղթակիցը զրուցել է Արմեն Ջենտերեջյանի հետ: